turjo4nis/wikipedia-bn-dump-20250701 huggingface dataset:
রাজাগঞ্জ ইউনিয়ন

রাজাগঞ্জ সিলেট জেলার অন্তর্গত কানাইঘাট উপজেলার একটি ইউনিয়ন।

আয়তন 
১০,৮৮৫ একর বা ৫৫ বর্গ কি.মি.।

জনসংখ্যা 
মোট জনসংখ্যা ৪৫,০৫১ জন। পুরুষ- ২০৯৩০ জন, মহিলা- ২৪,১২১ জন। ১৭৮৪৫ জন।

অবস্থান ও সীমানা 
কানাইঘাট উপজেলা হতে দুরত্ব  সড়ক পথে ৩০ কি.মি.। পূর্বে ঝিঙ্গাবাড়ী(কানাইঘাট), পশ্চিমে বাঘা(গোলাপগঞ্জ), উত্তরে জৈন্তাপুর, দক্ষিণে সুরমা নদী (গোলাপগঞ্জ)।

শিক্ষা ব্যবস্থা 
এ ইউনিয়নের শিক্ষার হার ৭০%।

শিক্ষা প্রতিষ্ঠান 
 প্রাথমিক বিদ্যালয়ের সংখ্যা:
 সরকারী ৯টি, বেসরকারী ২ টি, কমিউনিটি ২টি। 
 নিম্ন মাধ্যমিক বিদ্যালয়ের সংখ্যা: ১টি। 
 মাধ্যমিক বিদ্যালয়ের সংখ্যা: বেসরকারী ২টি।
 কলেজের সংখ্যা: বেসরকারী ১টি।        
 মাদ্রাসার সংখ্যা: 
 আলিয়া ০২টি, কওমী ১১টি।

 উল্লেখযোগ্য শিক্ষাপ্রতিষ্ঠান
 জামিয়া ইসলামিয়া দারুল হাদিস রাজাগঞ্জ ইউনিয়ন
 জামেয়া ইসলামিয়া ইউসুফিয়া ফাজিল মাদ্রাসা
 শিকদার ফাউন্ডেশন কলেজ
 সুরমা উচ্চ বিদ্যালয়
 বীরদল অগ্রগামী উচ্চ বিদ্যালয়

যোগাযোগ ব্যবস্থা 
রাজাগঞ্জ ইউনিয়ন বুরহান উদ্দিন রোডের ঠিক পাশে রাজাগঞ্জ বাজারে অবস্থিত। রাজাগঞ্জ ইউনিয়নের গ্রাম্য রাস্তাগুলি এখনও বেশিরভাগ  কাঁচা ও ইট সলিং।

দর্শনীয় স্থান 
 কাঁঠালবাড়ি হাওর
 রাজারবাড়ি টিলা
 পাঁচপীরের মোকাম

উল্লেখযোগ্য ব্যক্তি

তথ্যসূত্র 

কানাইঘাট উপজেলার ইউনিয়ন
রামপাশার জমিদার বাড়ি

রামপাশার জমিদার বাড়ি বাংলাদেশ এর সিলেট জেলার বিশ্বনাথ উপজেলা অবস্থিত এক ঐতিহাসিক জমিদার বাড়ি। এটি বিশেষ করে মরমি কবি হাসন রাজার বাড়ি হিসেবে বেশ পরিচিত এবং ঐতিহাসিক।

ইতিহাস
অন্যান্য জমিদার বাড়ি থেকে এই জমিদার বাড়িটি একদমই ভিন্ন। এটি ইতিহাসের পাতায় আলাদা করে জায়গা করে নিয়েছে। কারণ এটি মরমি কবি হাছন রাজার জমিদার বাড়ি। হাছন রাজার জমিদার বাড়ি হিসেবে এটি অধিক পরিচিত। হাছন রাজার পূর্ব পুরুষরা ছিলেন হিন্দু ধর্মালম্বী। এই জমিদার বাড়ির মূল প্রতিষ্ঠাতা কে তা সঠিকভাবে জানা যায়নি। একটি সূত্র অনুযায়ী এই জমিদার বাড়ির প্রতিষ্ঠাতা হিসেবে ধরা যায় বিরেন্দ্রচন্দ্র সিংহদেব (বাবু খান)। তিনিই হিন্দু ধর্ম পরিবর্তন করে ইসলাম ধর্ম গ্রহণ করেন। হাছন রাজার পিতা দেওয়ান আলী রাজা চৌধুরী ছিলেন উক্ত জমিদারী এলাকার একজন প্রভাবশালী জমিদার। তার আওতায় দুই এস্টেটের অর্থাৎ দুই এলাকার জমিদারী ছিল। একটি ছিল রামপাশার, আরেকটি ছিল লক্ষণশ্রীর। হাছন রাজারা ছিলেন দুই ভাই। তার বাবার পরে রামপাশার জমিদারী দেখাশুনা করতেন তার বড় ভাই। আর লক্ষণশ্রীর জমিদারী দেখা করতেন হাছন রাজা। কিন্তু হঠাৎ ৩৯ বছর বয়সে তার বড় ভাই মারা গেলে। দুই জমিদারীর দায়িত্ব এসে পড়ে হাছন রাজার হাতে। এরপরই তিনি এই দুই জমিদারী এলাকা একাই সামলাতে থাকেন। প্রথম জমিদারী বয়সে হাছন রাজা ছিলেন একজন ভোগবিলাসী জমিদার। পরবর্তীতে এক আধ্যাত্নিক স্বপ্নের মাধ্যমে তার জীবনের মোড় পাল্টে যায়। তিনি বিলাসবহুল জীবন ছেড়ে সাধারণভাবে চলাফেরা করতে শুরু করেন। শেষপর্যন্ত পরিণত বয়সে তিনি বিষয় সম্পত্তি বিলিবণ্টন করে দরবেশ-জীবন যাপন করেন। তার উদ্যোগে হাসন এম.ই. হাই স্কুল, অনেক ধর্ম প্রতিষ্ঠান, আখড়া স্থাপিত হয়।

অবকাঠামো

বর্তমান অবস্থা
অযত্ন ও অবহেলায় হাছন রাজার একমাত্র স্মৃতি বিজড়িত এই জমিদার বাড়িটি এখন ধ্বংসের মুখে। বাড়ির দেয়ালে ময়লা-আবর্জনায় পরিপূর্ণ হয়ে রয়েছে।

তথ্যসূত্র

ঐতিহাসিক স্থান
বাংলাদেশের প্রাসাদ
বাংলাদেশের স্থাপত্য
সিলেট জেলার দর্শনীয় স্থান
ভি. আনবালাগান

ভি. আনবালাগান হলেন একজন ভারতীয় রাজনীতিবিদ,
যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। ১৯৮৯ এবং ১৯৯৬ সালে তিনি তামিলনাড়ু বিধানসভায় চেয়্যার বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র

ভারতীয় রাজনীতিবিদ
দ্রাবিড় মুনেত্র কড়গমের রাজনীতিবিদ
জীবিত ব্যক্তি
তামিলনাড়ু বিধানসভার সদস্য ১৯৮৯-১৯৯১
তামিলনাড়ু বিধানসভার সদস্য ১৯৯৬-২০০১
টমাস গ্রুব

টমাস আন্ডারউড গ্রুব (; জন্ম: ২ সেপ্টেম্বর, ১৮৫৭ - মৃত্যু: ৫ আগস্ট, ১৯২৭) টারানাকি অঞ্চলের নিউ প্লাইমাউথ এলাকায় জন্মগ্রহণকারী নিউজিল্যান্ডীয় বংশোদ্ভূত প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের ভূমিকায় অবতীর্ণ হয়েছিলেন। এছাড়াও, দলের প্রয়োজনে ডানহাতে মিডিয়াম বোলিং করতেন টম গ্রুব নামে পরিচিত টমাস গ্রুব।

ঘরোয়া ক্রিকেট 
১৮৭০-এর দশকের শেষার্ধ্ব থেকে ১৮৮০-এর দশকের সূচনাকাল পর্যন্ত মেলবোর্ন ক্রিকেট ক্লাবের সফলতম ব্যাটসম্যানের মর্যাদা লাভ করেছিলেন তিনি। ১৮৭৯-৮০ মৌসুমে ইস্ট মেলবোর্ন ক্লাবের পক্ষে ১৫৫.৩৩ গড়ে রান তুলেন। ফলশ্রুতিতে, একমাত্র টেস্টটিতে অংশগ্রহণের সুযোগ হয় তার। ১৮৮৪ সালের মার্চ ও এপ্রিলে সাউথ মেলবোর্ন দলের বিপক্ষে স্বাগতিক দলের মাঠে ১০১ ও ৯৮ রান তুলেছিলেন। তন্মধ্যে, দ্বিতীয় ইনিংসে জি. গর্ডনের সাথে শেষ উইকেট জুটিতে ১৭৪ রান যুক্ত করেছিলেন তিনি।

১৮৭৮-৭৯ মৌসুম থেকে ১৮৮১-৮২ মৌসুম পর্যন্ত টমাস গ্রুবের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই ভিক্টোরিয়ার পক্ষে খেলেছেন। এ পর্যায়ে তেরোটি প্রথম-শ্রেণীর খেলায় অংশ নিয়েছিলেন তিনি। ব্যক্তিগত সর্বোচ্চ করেন ৬১ রান।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন টমাস গ্রুব। ১৮৮০ সালে অস্ট্রেলিয়া দলের সাথে ইংল্যান্ড গমন করেন। ৬ সেপ্টেম্বর, ১৮৮০ তারিখে ওভালে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। এরফলে, নিউজিল্যান্ডীয় বংশোদ্ভূত প্রথম টেস্ট ক্রিকেটারের সম্মাননা লাভের অধিকারী হন। এ সফরেই হাডার্সফিল্ডে ইয়র্কশায়ারের বিপক্ষে ব্যক্তিগত সর্বোচ্চ ৬১ রান তুলেন।

অবসর 
দৃঢ়প্রতিজ্ঞাবদ্ধ ব্যাটসম্যান হিসেবে টমাস গ্রুবের সুনাম ছিল। পাশাপাশি মিডিয়াম-পেস বোলিংসহ কভার পয়েন্ট ও লং অন অঞ্চলে চমৎকার ফিল্ডিং করতেন।

ক্রিকেট খেলা থেকে অবসর গ্রহণের পর স্থানীয় সংবাদপত্র ও সাময়িকীতে ক্রিকেট ও অস্ট্রেলীয় ফুটবলবিষয়ক নিবন্ধ রচনায় অংশ নিতেন। ৫ আগস্ট, ১৯২৭ তারিখে ৬৯ বছর বয়সে অস্ট্রেলিয়ার মেলবোর্নের গ্লেনফেরি এলাকায় টমাস গ্রুবের দেহাবসান ঘটে।

তথ্যসূত্র

আরও দেখুন 
 এফি জার্ভিস
 জর্জ আলেকজান্ডার
 এক টেস্টের বিস্ময়কারী
 নিউ সাউথ ওয়েলস ক্রিকেট দল
 অস্ট্রেলীয় টেস্ট ক্রিকেটারদের তালিকা

বহিঃসংযোগ 
 
 

১৯৫৭-এ জন্ম
১৯২৭-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ায় নিউজিল্যান্ডীয় অভিবাসী
নিউ প্লাইমাউথ থেকে আগত ক্রিকেটার
ভিক্টোরিয়ার ক্রিকেটার
১৮৫৭-এ জন্ম
টি. অরুমুগাম

টি. অরুমুগাম হলেন একজন ভারতীয় রাজনীতিবিদ,
যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। ১৯৭৭, ১৯৮০ এবং ১৯৮৯ সালে তিনি তামিলনাড়ু বিধানসভায় আরিয়ালুর বিধানসভা কেন্দ্রের বিধায়ক হিসেবে নির্বাচিত হয়েছিলেন।

তথ্যসূত্র

ভারতীয় রাজনীতিবিদ
দ্রাবিড় মুনেত্র কড়গমের রাজনীতিবিদ
তামিলনাড়ু বিধানসভার সদস্য ১৯৭৭-১৯৮০
তামিলনাড়ু বিধানসভার সদস্য ১৯৮০-১৯৮৪
তামিলনাড়ু বিধানসভার সদস্য ১৯৮৯-১৯৯১
বাংলাদেশ জুট মিলস লিমিটেড

বাংলাদেশ জুট মিলস লিমিটেড বাংলাদেশের নরসিংদী জেলার ঘোড়াশাল এ অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে ঢাকা অঞ্চলের অধীনে থাকা ৭টি প্রতিষ্ঠানের মধ্যে অন্যতম প্রধান পাটকল।

অবস্থান 
বাংলাদেশের মধ্যাঞ্চলের ঢাকা বিভাগের নরসিংদী জেলার পলাশ উপজেলার ঘোড়াশালে এই শিল্প প্রতিষ্ঠানটি অবস্থিত।

ইতিহাস 
এই শিল্প প্রতিষ্ঠানটি ১৯৬২ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো 
এই বৃহদায়তন শিল্প-কমপ্লেক্সটি ৭৭.০২৫ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। বর্তমানে এখানে ৪,১৭১ জন কর্মী নিয়োজিত রয়েছে।

উৎপাদন ক্ষমতা 
এই মিলে রয়েছে ২৪৪ হেসিয়ান ও ২৭১ সেকিং লুম এবং গড়ে এর মাসিক উৎপাদন ক্ষমতা ৩০৭ মেট্রিক টন হেসিয়ান ও ৯৯২ মেট্রিক টন সেকিং লুম।

উৎপাদিত পণ্য 
 কাপড়
 থলে।

বাণিজ্য 
২০১৩-১৪ অর্থ বছরে এই প্রতিষ্ঠানটিতে ৯,২৩৮ মেট্রিক টন পন্য উৎপাদিত হয়।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহিঃসংযোগ 
 বাংলাদেশ জুট মিলস লিমিটেড - বাংলাদেশ পাটকল করপোরেশন-এর তথ্য বাতায়ন।

১৯৬২-এ প্রতিষ্ঠিত
বাংলাদেশের পাটকল
গৌতম বুদ্ধ দাশ

গৌতম বুদ্ধ দাশ চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের (সিভাসু) সাবেক উপাচার্য। শিক্ষায় বিশেষ অবদানের জন্য তিনি ২০২২ সালে একুশে পদক লাভ করেন।

শিক্ষাজীবন 
১৯৮৫ সালে তিনি বাংলাদেশ কৃষি বিশ্ববিদ্যালয় থেকে অ্যানিম্যাল হাজবেন্ড্রি বিষয়ে স্নাতক ডিগ্রি অর্জন করেন। ১৯৮৬ সালে একই বিশ্ববিদ্যালয় থেকে পোল্ট্রি নিউট্রিশন বিষয়ে স্নাতকোত্তর ডিগ্রি অর্জন করেন। ২০০৮ সালে হিউম্যান রিসোর্চ ম্যানেজমেন্ট বিষয়ে পোস্ট গ্র্যাজুয়েশন ডিগ্রি এবং ২০১২ সালে পোল্ট্রি নিউট্রিশন বিষয়ে পিএইচডি ডিগ্রি অর্জন করেন।

কর্মজীবন 
তিনি ২০০০ সালে সিভাসুতে প্রফেসর হিসেবে যোগ দেন। ১ম মেয়াদে, ২০১৮ সালের ৮ ডিসেম্বর পর্যন্ত তিনি সিভাসুর উপাচার্য হিসেবে দায়িত্ব পালন করেন। রাষ্ট্রপতি আব্দুল হামিদ ২০১৮ সালের ৯ ডিসেম্বর থেকে, দ্বিতীয় মেয়াদে চার বছরের জন্য তাকে পুনরায় নিয়োগ দেন। তিনি সিভাসুর ভেটেরিনারি মেডিসিন অনুষদের অ্যানিম্যাল সাইন্স অ্যান্ড নিউট্রিশন বিভাগের অধ্যাপক। বিশ্ববিদ্যালয়টির আরেকটি অনুষদ, খাদ্য ও পুষ্টিবিজ্ঞান অনুষদের ডীন হিসেবে দুই বছর দায়িত্ব পালন করেন। অ্যানিম্যাল সাইন্স অ্যান্ড নিউট্রিশন বিভাগের বিভাগীয় প্রধান হিসেবে ৯ বছর দায়িত্ব পালন করেন। এছাড়াও তিনি বিশ্ববিদ্যালয়টির সিন্ডিকেট এবং অ্যাকাডেমিক কাউন্সিলের সদস্য ছিলেন।

ইউএসটিসিতে উপাচার্য হিসেবে নিয়োগ 
২০২৪ সালের ১০ সেপ্টেম্বর তাকে চট্টগ্রামের ইউএসটিসি বিশ্ববিদ্যালয়ে, শিক্ষা মন্ত্রণালয়ের উপসচিব ড. মো. ফরহাদ হোসেনের সই করা এক প্রজ্ঞাপনে ৪ বছরের জন্য উপাচার্য হিসেবে নিয়োগ দেওয়া হয়। সিভাসুতে উপাচার্যের দায়িত্ব পালন কালে তার বিরুদ্ধে নানান দুর্নীতির অভিযোগ তোলা হয়। তার এই নিয়োগের বিরুদ্ধে আন্দোলন শুরু করেন অনেকে। সিভাসুর শিক্ষার্থী এবং শিক্ষকরাও তার এই নিয়োগের বিরুদ্ধে সামাজিক যোগাযোগ মাধ্যমে অভিযোগ করা শুরু করেন। ১৫ সেপ্টেম্বর আন্দোলন শুরু করে ইউএসটিসি বিশ্ববিদ্যালয়ের শিক্ষার্থীরা। ফলে ২৪ সেপ্টেম্বর আরেক প্রজ্ঞাপনে তার উপাচার্য হিসেবে নিয়োগ বাতিল করা হয়।

ব্যাক্তিগত জীবন 
গৌতম বুদ্ধ দাশ ১৯৬৩ সালে চট্টগ্রাম বিভাগের চাঁদপুর জেলায় জন্মগ্রহণ করেন। তার বাবার নাম স্বদেশ রঞ্জন দাশ এবং মায়ের নাম সাবিত্রি রানী দাশ।

সৃষ্টিকর্ম

গ্রন্থ 
বাংলা একাডেমি থেকে ২০০৫ সালে ‘পোল্ট্রি উৎপাদন’ শিরোনামে তার একটি গ্রন্থ প্রকাশিত হয়।

গবেষণা প্রবন্ধ 
বিভিন্ন জার্নালে তার ২৫ টি গবেষণা প্রবন্ধ প্রকাশিত হয়েছে।

পুরস্কার
 একুশে পদক -২০২২।

তথ্যসূত্র 

বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
চাঁদপুর জেলার ব্যক্তি
২০২২-এ একুশে পদক বিজয়ী
চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য
১৯৬৩-এ জন্ম
জীবিত ব্যক্তি
একুশে পদক বিজয়ী
মরুগ্রহ

একটি মরুগ্রহ বা শুষ্ক গ্রহ (ইংরেজি: Desert planet বা Dry planet) হল শিলাময় গ্রহের একটি তাত্ত্বিক প্রকারভেদ। এই জাতীয় গ্রহগুলির পৃষ্ঠতলের সঙ্গে পৃথিবীর উষ্ণ মরু অঞ্চলগুলির সাদৃশ্য অনুমান করা হয়। মরুগ্রহের ধারণাটি কল্পবিজ্ঞান সাহিত্যের একটি সুপরিচিত প্রেক্ষাপটে পরিণত হয়েছে। ১৯৫৫ সালে প্রকাশিত ফ্যাঙ্ক হারবার্টের ডিউন উপন্যাসে এবং ১৯৫৬ সালে নির্মিত চলচ্চিত্র ফরবিডেন প্ল্যানেট-এ এই ধারণাটির প্রথম প্রয়োগ দেখা যায়। পরবর্তীকালের স্টার ওয়ার্স ফ্র্যাঞ্চাইজের ট্যাটুইন, জিওনোসিস ও জাক্কু হল মরুগ্রহের উদাহরণ।

বাসযোগ্যতা 
২০১১ সালের একটি পর্যালোচনা অনুযায়ী, জীবন-ধারণযোগ্য মরুগ্রহের অস্তিত্ব যে শুধু সম্ভব তাই নয়, বরং এই জাতীয় গ্রহগুলির সংখ্যা পৃথিবী-সদৃশ গ্রহগুলির থেকেও বেশি হতে পারে। এই পর্যালোচনায় এই জাতীয় গ্রহের মডেল তৈরির সময় দেখা যায়, মরুগ্রহগুলির বাসযোগ্য অঞ্চল মহাসাগরীয় গ্রহগুলির বাসযোগ্য অঞ্চলের থেকে অনেকটাই বড়ো। একই পর্যালোচনা থেকে অনুমিত হয় যে, প্রায় ১ বিলিয়ন বছর আগে শুক্র সম্ভবত একটি বাসযোগ্য মরুগ্রহ ছিল। সূর্যের ঔজ্জ্বল্য বৃদ্ধি পাওয়ার সঙ্গে সঙ্গে আরও এক বিলিয়ন বছরের মধ্যে পৃথিবী একটি মরুগ্রহে পরিণত হবে বলেও ভবিষ্যদ্বাণী করা হয়ে থাকে।

২০১৩ সালের একটি পর্যালোচনা থেকে এই সিদ্ধান্তে উপনীত হওয়া গিয়েছে যে, সূর্য-সদৃশ তারাগুলির ০.৫ এইউ-এর মধ্যে পলাতক গ্রিনহাউস প্রভাব-মুক্ত উষ্ণ মরুগ্রহগুলির অস্তিত্ব সম্ভব। এই পর্যালোচনার অপর সিদ্ধান্ত অনুযায়ী, বায়ুমণ্ডল থেকে কার্বন ডাই অক্সাইড দূর করতে ন্যূনতম ১% আর্দ্রতাই যথেষ্ট, কিন্তু অতিরিক্ত জল নিজেই গ্রিনহাউস গ্যাসের কাজ করতে পারে। যে নির্দিষ্ট সীমায় জল তরল আকারে থাকতে পারে, উচ্চতর বায়ুমণ্ডলীয় চাপ তা বাড়িয়ে তুলতে পারে।

আরও দেখুন 
 কল্পবিজ্ঞানে মরুগ্রহ
 বহির্গ্রহ
 মহাসাগরীয় গ্রহ

তথ্যসূত্র 

কল্পবিজ্ঞানের বিষয়বস্তু
মঙ্গল গ্রহ
কাল্পনিক শিলাময় গ্রহ
গ্রহের অনুমানাত্মক প্রকারভেদ
শিলাময় গ্রহ
মরুভূমি
কথাসাহিত্যে মরুগ্রহ
বৈজ্ঞানিক কল্পকাহিনীর বিষয়
মহদীপুর

মহদীপুর গ্রামটি পূর্ব ভারতে অবস্থিত পশ্চিমবঙ্গ রাজ্যের মালদহ জেলার মালদা সদর মহকুমার ইংরেজ বাজার ব্লকের অন্তর্ভুক্ত৷ এটি বাংলাদেশ-ভারত সীমান্তে অবস্থিত একটি সীমান্ত চেকপয়েন্ট, যা বাংলাদেশের চাঁপাইনবাবগঞ্জ জেলার সোনামসজিদ অঞ্চলের বিপরীতে ভারতীয় দিকে রয়েছে৷

ভূগোল

অবস্থান
ঐতিহাসিক শহর গৌড়ের নিকট  স্থানাঙ্কে মহদীপুর গ্রামটি অবস্থিত৷ বাংলাদেশ-ভারত সীমান্তের ১৬৫.৫ কিলোমিটার সীমান্ত অঞ্চল মালদহ জেলাতে রয়েছে৷ ২০১৭ খ্রিষ্টাব্দের সমীক্ষা অনুসারে, ভারতের ৪০৯৬ কিলোমিটার স্থলসীমান্তের অর্দ্ধেকাংশই বাংলাদেশের সংলগ্ন এবং কাঁটাতার দ্বারা পৃথকীকৃৃত৷ এটি পাগলা নদীর তীরে অবস্থিত৷

সীমান্ত চেকপয়েন্ট ও স্থলবন্দর
মহদীপুর হলো মসৃৃণ পণ্যপরিবহন ও যোগাযোগের উদ্দেশ্যে ২০১৮ খ্রিষ্টাব্দে সংহত বন্দর হিসাবে উন্নীত বাংলাদেশ-ভারত সীমান্তে অবস্থিত একটি সীমান্ত চেকপয়েন্ট ও স্থলবন্দর৷ সীমান্তের বাংলাদেশের দিকের স্থল বন্দরটি চাঁপাইনবাবগঞ্জ জেলার শিবগঞ্জ উপজেলার সোনামসজিদ অঞ্চলে অবস্থিত৷ মহদীপুরে পণ্য আমদানি-রপ্তানির জন্য একটি শুল্কবিভাগীয় অফিস রয়েছে৷

মহদীপুর স্থলবন্দরটি কলকাতা শহর থেকে ৩৭০ কিলোমিটার উত্তরে অবস্থিত৷ এটি পণ্যপরিবহনের ক্ষেত্রে কলকাতার ১০০ কিলোমিটার নিকটে অবস্থিত পেট্রাপোল স্থলবন্দরের পরেই স্থান করে নিয়েছে৷ স্থল বন্দরটি থেকে দৈনিক ৫০০ ট্রাক পরিবহন এবং বার্ষিক ১৫০০ কোটি ভারতীয় মুদ্রার পণ্য রপ্তানি হয়৷

২০১৩ খ্রিষ্টাব্দের জাতিসংঘ এশীয়-প্রশান্ত অঞ্চলে বহুজাতিক আন্তঃসরকার স্থলবন্দর চুক্তির মাধ্যমে পণ্যপরিবহন উন্নত করার সচেষ্ট হন৷

জনতত্ত্ব
২০১১ খ্রিষ্টাব্দের ভারতের জনগণনা অনুসারে মহদীপুর গ্রামের জনসংখ্যা ৮৬৩৮ জন, যার মধ্যে ৪৪৩৫ জন পুরুষ ও ৪২০৩ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১২০৬ জন শিশু, যা সমগ্র জনসংখ্যার ১৩.৯৬ %৷ ৬ বছরোর্দ্ধ জনসংখ্যার ৭২.১৭% অর্থাৎ ৫৩৬৪ জন সাক্ষর৷ পুরুষ সাক্ষরতার হার ৭৪.৪১ % এবং নারী সাক্ষরতার হার ৬৯.৮১ %৷

পরিবহন
গ্রামটি ১২ নং জাতীয় সড়কের গৌড় রোডের ওপর অবস্থিত৷৷ পরিকল্পিত মালদা বিমানবন্দরটি শহরটির নিকটেই অবস্থিত এবং চলমান বালুরঘাট বিমানবন্দরটি নিকটস্থ৷ এই শহরটি থেকে জেলাটির অন্যান্য বিভিন্ন শহরসহ মালদহ, ইংরেজবাজার, রায়গঞ্জ ও কাটিহার শহরের সাথে সড়কপথে যুক্ত৷ নিকটবর্তী রেলস্টেশনটি হলো গৌড় মালদা রেলওয়ে স্টেশন৷

তথ্যসূত্র 

বাংলাদেশ–ভারত সীমান্ত পারাপার
মালদহ জেলার গ্রাম
নবীন ইসলাম

নবীন ইসলাম (জন্ম ২৫ ডিসেম্বর, ১৯৯৬) একজন বাংলাদেশী প্রথম শ্রেণীর ক্রিকেটার যিনি রংপুর বিভাগের জন্য খেলেন।

আরো দেখুন 

 রংপুর বিভাগের ক্রিকেটারদের তালিকা

তথ্যসূত্র 

দিনাজপুর জেলার ব্যক্তি
বাংলাদেশী ক্রিকেটার
জীবিত ব্যক্তি
১৯৯৬-এ জন্ম
রংপুর বিভাগের ক্রিকেটার
বানৌজা উল্কা

বানৌজা উল্কা বাংলাদেশ নৌবাহিনীর একটি বিশেষায়িত ঘাঁটি। এই ঘাঁটিতে বিভিন্ন ধরনের মিসাইল, টর্পেডো ও মাইনের রক্ষণাবেক্ষণ কার্যাদি সম্পন্ন করা হয়ে থাকে।

কর্মকাল
উল্কা বর্তমানে কমোডোর কমান্ডিং চট্টগ্রাম (কমচিট)-এর অধীনে কাজ করছে। উল্কাতে প্রায় ২০০ জন কর্মী কাজ করে।  বানৌজা উল্কা বাংলাদেশ নৌবাহিনীর সচেয়ে ছোট ঘাঁটিগুলির একটি। ক্ষেপণাস্ত্র অপারেশন সাহায্য করার জন্য একটি নৌ ঘাঁটি হিসাবে উল্কা প্রতিষ্ঠিত করা হয়। এটি বৃহত্তর বানৌজা ঈসা খান ঘাঁটি দ্বারা পরিচালিত হয়।

আরো দেখুন
 বাংলাদেশ নৌবাহিনীর জাহাজের তালিকা

তথ্যসূত্র

বাংলাদেশ নৌবাহিনীর ঘাঁটি
বানৌজা তিতুমীর

বানৌজা তিতুমীর বাংলাদেশ নৌবাহিনীর একটি ঘাঁটি। ১৯৭১ সালে মুক্তিযুদ্ধের পর এটি প্রতিষ্ঠা করা হয়। এটি খুলনার খালিশপুরে অবস্থিত।

কর্মকাল
তিতুমীর বর্তমানে কমান্ডার খুলনা নেভাল এরিয়া (কমখুল)-এর কমান্ডের অধীনে রয়েছে। এখানে প্রায় ২৫০০ জন কর্মী কাজ করে, যা বাংলাদেশ নৌবাহিনীর অন্যতম বৃহত্তম ঘাঁটিগুলির একটি। এখানে কিছু নৌ প্রশিক্ষণ প্রদান করা হয়। এখানে অবস্থিত কিছু প্রশিক্ষণ বিদ্যালয় হল:

 বর্তমানে এখানে একমাত্র রেগুলেটিং শাখার নাবিকদের ব্যাসিক ও অন্যান্য পেশাগত প্রশিক্ষণ প্রদান করা হয়।

আরও দেখুন
 বাংলাদেশ নৌবাহিনীর জাহাজের তালিকা

তথ্যসূত্র

বাংলাদেশ নৌবাহিনীর ঘাঁটি
খুলনা
বর্ধমান-আসানসোল লাইন

বর্ধমান-আসানসোল লাইন হল বর্ধমান ও আসানসোল শহরের সংযোগকারী রেলপথ। ১০৬ কিলোমিটার (৬৬ মাইল) দীর্ঘ রেলপথটি হাওড়া–দিল্লি প্রধান রেলপথ, হাওড়া-গয়া-দিল্লি রেলপথ এবং হাওড়া-এলাহাবাদ-মুম্বাই রেলপথের অংশ। এটি পূর্ব রেলের অধীনস্থ। এই রেলপথের সাথে কালীপাহাড়ী-দামোদর সংযোগ রেলপথ (এই লাইনটি শুধুমাত্র মালবাহী ট্রেন ব্যবহার করে) কালীপাহাড়ী স্টেশন দ্বারা যুক্ত  এবং  আসানসোল জংশন দ্বারা আসানসোল-আদ্রা লাইনের মাধ্যমে দক্ষিণ পূর্ব রেলওয়ের সাথে সংযুক্ত।

ইতিহাস

পূর্ব ভারতে রেলপথ শুরু

প্রধান লাইন

এমএমইউ সেবা
বর্ধমান-আসানসোল লাইনে  প্রথম এমইএমইউ সেবা (MEMU) ১১ জুলাই ১৯৯৪ সালে শুরু হয়েছিল।

বৈদ্যুতীকরণ
বর্ধমান-মানকরের সেক্টরটি ১৯৬৪-৬৫ সালে, মানকর-ওয়ারিয়া সেক্টর ১৯৬৫-৬৬ সালে এবং ১৯৬০-৬১ সালে ওয়ারিয়া-আসানসোল সেক্টরে বিদ্যুতায়িত হয়।

লোকো শেডে
বর্ধমান ও অন্ডালে ডিজেল লোকো শেড রয়েছে। বর্ধমান ডিজেল লোকোমোটিভ শেডে WDG-3A, WDM-6, WDM-2 এবং WDM-3A লোকোমোটিভ রয়েছে। EMU এখানে পার্ক করা আছে। অন্ডাল ডিজেল লোকোমোটিভ শেডে WDS-6, WDM-2, WDM-3A এবং WDG-3A লোকোমোটিভ রয়েছে। আসানসোলে ভারতীয় রেলওয়ের প্রাচীনতম বৈদ্যুতিক লোকোমোটিভ শেড ছিল। বর্তমানে এখানে WAG-5 এবং WAM-4 লোকোমোটিভ রয়েছে।

)==অণ্ডাল ইয়ার্ড==
অণ্ডাল ইয়ার্ড পূর্ব রেলের আসানসোল রেলওয়ে বিভাগে  হল বৃহত্তম পণ্য ইয়ার্ড। যান্ত্রিক রেটরদেরস (mechanical retarders) সঙ্গে সজ্জিত কুঁজের সাহায্যে ইয়ার্ডের মধ্যে ওয়াগন মার্শাল করা হয়। রানীগঞ্জ কয়লাখালিতে অবস্থিত ইয়ার্ডটি প্রতিদিন ১,৩০০ কয়লা ওয়াগন  পরিচালনা করে এবং অন্যান্য উপকরণ সহ ৪,৪০০ ওয়াগন পরিচালনা করে। কয়লা ছাড়াও এটি ইস্পাত, পেট্রোলিয়াম পণ্য এবং  বড় পার্সেল ট্র্যাফিক পরিচালনা করে।

গতিসীমা
বর্ধমান-আসানসোল লাইনের  বেশিরভাগই 'এ' শ্রেণির রেলপথ হিসাবে শ্রেণীবদ্ধ করা হয়, যেখানে ট্রেনগুলি প্রতি ঘণ্টায় ১৬০ কিলোমিটার পর্যন্ত গতিতে চলতে পারে, তবে কিছু অংশে গতিতে প্রতি ঘণ্টায় ১২০-১৩০ কিমিতে সীমাবদ্ধ। এই বিভাগে হাওড়া রাজধানী (হাওড়া ও নতুন দিল্লির মধ্যে) প্রতি ঘণ্টায় ৮৫.৮ কিমি গতিবেগ এবং শিয়ালদহ রাজধানী (শিয়ালদহ এবং নতুন দিল্লীর মধ্যে) গড়ে ৮৪.৭০ কিমি গতিতে চলাচল করে।

ব্যস্ত বিভাগ 
এটি ভারতীয় রেলওয়ের ব্যস্ততম বিভাগগুলির মধ্যে একটি  এবং আসানসোল প্রতিদিন ৫০ টি ট্রেন পরিচালনা করে।

রেলপথের পুনর্গঠন
১৯৫২ সালে পূর্ব রেল, উত্তর রেল ও উত্তর পূর্ব রেল গঠিত হয়। পূর্ব রেল মুঘলসরাইয়ের পূর্বে ইস্ট ইন্ডিয়ান রেলওয়ে কোম্পানি এবং বেঙ্গল নাগপুর রেলওয়ে নিয়ে গঠিত হয়েছিল। উত্তর রেল মুঘলসরাইয়ের পশ্চিমে ইস্ট ইন্ডিয়ান রেলওয়ে কোম্পানি, যোধপুর রেলওয়ে, বিকানির রেলওয়ে এবং ইস্টার্ন পাঞ্জাব রেলওয়ের একটি অংশ দিয়ে গঠিত হয়েছিল। উত্তর পূর্ব রেল ঔধ ও তিরহাট রেলওয়, আসাম রেলওয়ে এবং বোম্বে, বারোদা এন্ড সেন্ট্রাল ইন্ডিয়া রেলওয়ের একটি অংশ নিয়ে গঠিত হয়েছিল। পূর্ব মধ্য রেলওয়ে ১৯৯৬-৯৭ সালে নির্মিত হয়েছিল।

তথ্যসূত্র

বহিঃসংযোগ

ভারতের ৫ ফুট ৬ ইঞ্চি গেজের রেলপথ
পশ্চিমবঙ্গের রেল পরিবহন
আসানসোল রেলওয়ে বিভাগ
আসানসোলের পরিবহন
চট্টগ্রাম মেডিকেল বিশ্ববিদ্যালয়

চট্টগ্রাম মেডিকেল বিশ্ববিদ্যালয় বাংলাদেশের চট্টগ্রামে অবস্থিত একটি সরকারি মেডিকেল বিশ্ববিদ্যালয়। দেশের চিকিৎসা ক্ষেত্রে উচ্চ শিক্ষা, গবেষণা ও সেবার মান এবং সুযোগ-সুবিধা সম্প্রসারণ ও উন্নয়নের নিমিত্তে ২০১৬ সালে চট্টগ্রাম মেডিকেল বিশ্ববিদ্যালয় প্রতিষ্ঠিত হয়।

ইতিহাস 
২০১৬ সালের ১৭নং আইন অনুযায়ী চট্টগ্রাম মেডিকেল বিশ্ববিদ্যালয় স্থাপনের আইন প্রণয়ন করা হয়। এরই ধারাবাহিকতায় মেডিকেল বিশ্ববিদ্যালয়টি প্রতিষ্ঠার সকল প্রক্রিয়া শুরু হয়। ২০১৭ সালের ১৭ মে উপাচার্য নিয়োগের কার্যক্রম আনুষ্ঠানিকভাবে শুরু হয়। তারই ধারাবাহিকতায় (২০১৭-১৮) শিক্ষাবর্ষে এমবিবিএস, বিডিএস এবং বিএসসি (অনার্স) ইন নার্সিং ও বিইউএমএস (ব্যাচেলর অব ইউনানী মেডিসিন অ্যান্ড সার্জারী) কোর্সের শিক্ষার্থীরা চট্টগ্রাম মেডিকেল বিশ্ববিদ্যালয়ের অধীনে ভর্তি হয়। এসব শিক্ষার্থীরা আগে চট্টগ্রাম বিশ্ববিদ্যালয়ের অধীনে ভর্তি হত।

প্রতিষ্ঠার কারণ 
চট্টগ্রাম বিভাগের জেলা সমূহে যে কয়টি মেডিকেল কলেজ ও নার্সিং কলেজ রয়েছে, সেসকল কলেজ এই মেডিকেল বিশ্ববিদ্যালয়ের অধিভুক্ত।

অবস্থান 

চট্টগ্রাম মেট্রোপলিটন এলাকায় সলিমপুর ফৌজদারহাট বক্ষব্যাধি হাসপাতাল ক্যাম্পাসের ২৩ দশমিক ৯২ একর ভূমিতে চট্টগ্রাম মেডিকেল বিশ্ববিদ্যালয় স্থাপনের জন্য জমি অনুমোদন করা হয়েছে।

উপাচার্যগণ 
নিম্নোক্ত ব্যক্তিবর্গ চট্টগ্রাম মেডিকেল বিশ্ববিদ্যালয়ের উপাচার্য হিসেবে দায়িত্ব পালন করেন:

অনুষদসমূহ 
চট্টগ্রাম মেডিকেল বিশ্ববিদ্যালয়ের অনুষদসমূহ হলো:
 মেডিসিন অনুষদ
 দন্তচিকিৎসা অনুষদ
 বেসিক ও প্যারাক্লিনিক্যাল সায়েন্সেস অনুষদ
 মেডিকেল টেকনোলজি অনুষদ
 নার্সিং অনুষদ

অধিভুক্ত প্রতিষ্ঠান মেডিকেল ও ডেন্টাল কলেজ

মেডিকেল কলেজ
সরকারি মেডিকেল কলেজ
 চট্টগ্রাম মেডিকেল কলেজ
 কুমিল্লা মেডিকেল কলেজ
 নোয়াখালী মেডিকেল কলেজ
 কক্সবাজার মেডিকেল কলেজ
 রাঙ্গামাটি মেডিকেল কলেজ
 চাঁদপুর মেডিকেল কলেজ

বেসরকারি মেডিকেল কলেজ 
 বিজিসি ট্রাস্ট মেডিকেল কলেজ, চট্টগ্রাম
 সেন্ট্রাল মেডিকেল কলেজ, কুমিল্লা
 ইস্টার্ন মেডিকেল কলেজ, কুমিল্লা
 চট্টগ্রাম মা ও শিশু হাসপাতাল মেডিকেল কলেজ, চট্টগ্রাম
 চট্টগ্রাম ইন্টারন্যাশনাল মেডিকেল কলেজ, চট্টগ্রাম
 ইন্সটিটিউট অফ অ্যাপ্লাইড হেলথ এন্ড সায়েন্সেস, চট্টগ্রাম
 মেরিন সিটি মেডিকেল কলেজ, চট্টগ্রাম
 ময়নামতি মেডিকেল কলেজ, কুমিল্লা
 সাউদার্ন মেডিকেল কলেজ, চট্টগ্রাম
 ব্রাহ্মণবাড়িয়া মেডিকেল কলেজ, ব্রাহ্মণবাড়িয়া
 নেভি মেডিকেল কলেজ, চট্টগ্রাম

ডেন্টাল কলেজ
সরকারি ডেন্টাল কলেজ 
 চট্টগ্রাম মেডিকেল কলেজ ডেন্টাল ইউনিট
বেসরকারি ডেন্টাল কলেজ 
 চট্টগ্রাম ইন্টারন্যাশনাল ডেন্টাল কলেজ, চট্টগ্রাম

ইন্সটিটিউট
 বাংলাদেশ ইনস্টিটিউট অব ট্রপিকাল এন্ড ইনফেকশিয়াস ডিজিজ, চট্টগ্রাম

আরও দেখুন 
 বাংলাদেশ মেডিকেল বিশ্ববিদ্যালয় (পিজি হাসপাতাল) 
 খুলনা মেডিকেল বিশ্ববিদ্যালয় 
 রাজশাহী মেডিকেল বিশ্ববিদ্যালয়   
 সিলেট মেডিকেল বিশ্ববিদ্যালয়
 জাতীয় বার্ন ও প্লাস্টিক সার্জারি ইনস্টিটিউট

তথ্যসূত্র

বহিঃসংযোগ 
 
 স্বাস্থ্য অধিদপ্তর

বাংলাদেশের সরকারি মেডিকেল বিশ্ববিদ্যালয়
সীতাকুণ্ড উপজেলার শিক্ষাপ্রতিষ্ঠান
২০১৭-এ প্রতিষ্ঠিত শিক্ষাপ্রতিষ্ঠান
বাংলাদেশের হাসপাতাল

২০১৭-এ বাংলাদেশে প্রতিষ্ঠিত
চট্টগ্রাম জেলার বিশ্ববিদ্যালয়
চট্টগ্রাম মেডিকেল বিশ্ববিদ্যালয়
২০১৭-এ প্রতিষ্ঠিত বিশ্ববিদ্যালয় ও কলেজ
অমর ন্যৌপানে

অমর ন্যৌপানে () নেপালী সাহিত্যের একজন তরুণ ঔপন্যাসিক এবং বিশিষ্ট ব্যক্তিত্ব। তার সাহিত্যকর্মের জন্য বিভিন্ন পুরস্কারে অর্জন করেন।

পরিচয় 
অমর ন্যৌপানে ১৯৭৬ সালে নেপালের চিতবন জেলার রংগীলা গ্রামে জন্মগ্রহণ করেন। তার বাবার নাম একনাথ নেউপানে এবং মায়ের নাম হরিমায় নেউপানে। তিনি ছিলেন দ্বিতীয় সন্তান।

সাহিত্য জীবন 
তার প্রথম উপন্যাস পানীকো ঘাম প্রকাশিত হয় ২০০৯ সালে। এই উপন্যাসের জন্য তিনি পদ্মশ্রী সাহিত্য সম্মান পুরস্কার লাভ করেন। শিশুদের জন্য তার ছোটগল্প সংগ্রহের বই কলিলো মন। এই বইয়ের জন্য পরিজাত বালাসাহিত্য পন্ডুলিপী পুরস্কার পান। তার সর্বশ্রেষ্ট রচনাকর্মটি মেতো ধরতী, এটার জন্য মদন পুরস্কর পান, নেপালী সাহিত্যে সর্বশ্রেষ্ঠ পুরস্কার রামরাজ পন্ত ম্সৃতি পুরম্কার অর্জন করেন। সম্প্রতি প্রকাশিত আরেকটি উপন্যাস করোতৌ কম্তুরী।

প্রকাশিত বই 
 পানীকো ঘাম
 কলিলো মন
 করোডৌ কম্তুরী
 সেতো ধরতী
 গুলাবী উমের

পুরস্কার 
 পদ্মশ্রী সাহিত্য সম্মান পুরস্কার
 পরিজাত বালাসাহিত্য পন্ডুলিপী পুরস্কার
 মাদান পুরস্কর
 রামরাজ পন্ত ম্মৃতি পুরম্কার

তথ্যসূত্র 

নেপালি ব্যক্তি
পদ্মশ্রী প্রাপক
১৯৭৬-এ জন্ম
মদন পুরস্কার বিজয়ী
নেপালি ভাষার লেখক
জীবিত ব্যক্তি
নেপালি লেখক
চিতবন জেলার ব্যক্তি
১৯৭৪-এ জন্ম
খস জাতিগোষ্ঠী
মিমসি ফার্মার

মিমসি ফার্মার (জন্ম: ফেব্রুয়ারি ২৮, ১৯৪৫) একজন মার্কিন অভিনেত্রী, চিত্রশিল্পী এবং ভাস্কর। বেশকয়েকটি হলিউড স্টুডিও চলচ্চিত্রের মাধ্যমে তিনি তার চলচ্চিত্র কর্মজীবন শুরু করেন, যেমন স্পেন্সার্স মাউন্টেন (১৯৬৩) এবং বাস রিলি'স ব্যাক ইন টাউন (১৯৬৫)। পরব্ররতীতে শোষণমূলক চলচ্চিত্র রায়ট অন সানসেট স্ট্রিপ এবং ডেভিলস অ্যাঞ্জেলস (উভয় ১৯৬৭) এ অভিনয় করেন।

নিজেকে একজন আন্তর্জাতিক অভিনয়শিল্পী হিসেবে প্রতিষ্ঠিত করতে, ফার্মার বহু ইউরোপীয় চলচ্চিত্রে অভিনয় করেছেন, যার মধ্যে রয়েছে নাট্য চলচ্চিত্র মোর (১৯৬৯) এবং স্ট্রোগফ (১৯৭০), পাশাপাশি একাধিক ইতালিয় গিয়ালো চলচ্চিত্র: দারিও আর্জেনটো'স পরিচালিত ফোর ফ্লাইস অন গ্রে ভেলভেট (১৯৭১), পারফিউম অব দ্য লেডি ইন ব্ল্যাক (১৯৭৪), অটোপসি (১৯৭৫), এবং লুসিও ফুলসির দ্য ব্ল্যাক ক্যাট (১৯৮১)।

প্রারম্ভিক বছর
মার্লে ফার্মার শিকাগো, ইলিনয়ে ফেব্রুয়ারি ২৮, ১৯৪৫ সালে জন্ম নেন। তার বাবা শিকাগো ট্রিবিউনের একজন সংবাদ প্রতিবেদক এবং বেতারের লেখক ছিলেন। তার মা ছিলেন ফরাসী। তার ডাকনাম মিমসি, যেটি তিনি পরে তার মঞ্চের নাম হিসেবে গ্রহণ করেছিলেন, লুইস ক্যারলের জ্যাবারওয়কি কবিতার একটি লাইন থেকে নেওয়া হয়েছে: "All mimsy were the borogoves"। তিনি হলিউড উচ্চ বিদ্যালয়ে অধ্যয়ন করেছিলেন। একজন বিনোদনকারি হিসাবে তার প্রাথমিক ভূমিকা ছিলো শিশুদের জন্মদিনে এক যাদুকরের সহযোগি হিসেবে।

যখন তিনি চার বছর বয়সী ছিলেন, তখন তার পরিবার ক্যালিফোর্নিয়ার লস অ্যাঞ্জেলেসে স্থানান্তরিত হয়, যেখানে তিনি বেড়ে ওঠেন। তিনি ১৯৬২ সালে হলিউড হাই স্কুল থেকে স্নাতক সম্পন্ন করেন। একটি বিনোদনশিল্পী হিসাবে তার প্রাথমিক অভিজ্ঞতা ছিল একজন জাদুকরের জন্য খরগোশ পরিচালনার ভূমিকায়, যেখানে তিনি শিশুদের জন্মদিনের পার্টিতে পরিবেশনা করেছিলেন। কিশোর বয়সে, ফার্মার লস অ্যাঞ্জেলেসের সিনেমার গম্বুজে রেয়াত কোষাধ্যক্ষ এবং থিয়েটার উশরেট (মহিলা আসন-প্রদর্শিকা) হিসাবেও কাজ করেছিলেন।

চলচ্চিত্র তালিকা

পুরস্কার

তথ্যসূত্র

বহিঃসংযোগ

১৯৪৫-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২০শ শতাব্দীর মার্কিন ভাস্কর
২০শ শতাব্দীর মার্কিন নারী শিল্পী
২১শ শতাব্দীর মার্কিন ভাস্কর
২১শ শতাব্দীর মার্কিন নারী শিল্পী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন নারী ভাস্কর
শিকাগোর শিল্পী
শিকাগোর অভিনেত্রী
লস অ্যাঞ্জেলেসের শিল্পী
লস অ্যাঞ্জেলেসের অভিনেত্রী
ক্যালিফোর্নিয়ার ভাস্কর
দাভিদ দি দোনাতেল্লো বিজয়ী